Publication: Magyar Közlöny
Issue: MK-2011-120 (Year: 2011, Number: 120)
Era: contemporary
Section: 6. melléklet a 96/2011. (X. 17.) VM rendelethez
Paragraph Index: 496

4. Az üzemmódok megállapítására, megváltoztatására vonatkozó erdõtervezési szempontok 4.1. Faanyagtermelést nem szolgáló üzemmód megállapítása elsõsorban a szélsõséges termõhelyeken – így különösen a homokbuckákon – álló, ökológiailag állékony, önfelújulásra képes erdõkben javasolt. 4.2. Nagykanizsa-Alsóerdõben, a lakosság nagyfokú rekreációs igényére, és a természetvédelmi célokra tekintettel folyamatos erdõborítást, vagy az arra való átállást szolgáló üzemmódú erdõtömböt javasolt kialakítani. 4.3. Eszteregnye községhatárban a Natura 2000 védelmi célok megvalósítása érdekében folyamatos erdõborítást, vagy az arra való átállást szolgáló üzemmódú erdõtömböt javasolt kialakítani. 4.4. Szálaló üzemmódú erdõgazdálkodás elsõsorban az elegyes, rendszeres magtermõ kort elért faállománnyal borított, lehetõleg vegyes korú és változatos térbeli szerkezetû erdõkben folytatható, javasoltan a természetes, természetszerû és származék erdõkbõl álló, nagyobb kiterjedésû, és megfelelõen feltárt erdõtömbökben. 4.5. Átalakító üzemmódot kell megállapítani, illetve engedélyezni azokban az erdõkben, amelyekben az erdõgazdálkodó hosszútávon szálaló üzemmódban kíván gazdálkodni, de az erdõ faállomány-viszonyai a szálaló üzemmódba sorolást még nem teszik lehetõvé.

Source: https://magyarkozlony.hu/hivatalos-lapok/71563302f84e742065bf83bcfc8995fa742f90b5/dokumentumok/c1f357acec0db10d2cd383549e155568aecae608/letoltes